Episodi 24

**Un ploramiques** és el vint-i-quatrè episodi de l'anime de Tokyo Revengers i es va estrenar el 19 de setembre de 2021.

## Resum curt

Comença la reunió de la Toman amb dos persones acompanyant en Mikey. Aleshores en Mikey anuncia que la Walhalla serà part de la Toman, sota les ordres d'en Kisaki. I el segon gran anunci és que el nou capità de la primera divisió serà en Takemichi per desitjos d'en Chifuyu.

## Resum llarg

Tots els membres de la Toman es pregunten perquè en Hanma és allà. En Mikey anuncia la victòria de la Toman a la baralla contra la Walhalla, i aleshores en Hanma anuncia que en no tenir líder i haver estat derrotats, la Walhalla s'adhereix a la Toman. Els membres de la Toman celebra que la banda creixi. En Hanma però, afegeix que qui ho ha fet possible era en Kisaki, i en Takemichi es preocupa que el futur no hagi canviat.

En Mikey diu que tot i haver guanyat, havien perdut a en Baji, i permet a en Chifuyu dir unes paraules. En Chifuyu explica que es preguntava si deixar la Toman, però a la tomba d'en Baji, en Mikey va preguntar si pensava deixar que s'extingís la flama de la primera divisió. En Chifuyu reconeix que per ell, ser el capità de la divisió és massa, i per tant, juntament amb en Mikey havien parlat de nomenar un nou capità. En Takemichi. Ell se sorprèn, però pensa que potser així el futur canviarà, i accepta la posició.

Poc després, en Takemichi decideix tornar al present, però en tornar es troba a la botiga on treballava. Pensa que res ha canviat, però per com el tracta la dependenta s'adona que alguna cosa ha canviat, i en mirar el seu reflexe s'adona que està totalment canviat. A fora uns homes l'esperen, i el fan pujar a un cotxe per portar-lo a algun lloc. Durant el viatge busca al seu mòbil el número d'en Naoto, però no el té. En baixar hi ha més homes, i acaba descobrint que entre ells hi ha els seus amics.

En entrar a l'edifici, tothom el tracta amb respecte, i tot és luxós. Aleshores es pregunta si finalment ha acabat en un bon futur. En arribar al seu pis veu a en Chifuyu, que l'espera, i l'informa d'una reunió. En Takemichi no entén res, i en Chifuyu li recorda que és un dels executius de la Toman. A la reunió reconeix cares conegudes, com en Pah-chin i en Mucho i en Nahoya Kawata. Però també hi ha cares noves: en Hakkai Shiba, en Seishu Inui i en Hajime Kokonoi. Durant el menjar, comença una baralla entre els presents. De sobte, en Kisaki apareix i tothom el saluda. Aleshores, en Kisaki demana a en Chifuyu i a en Takemichi parlar.

En una altra habitació, en Kisaki recorda com eren 12 anys enrere, i finalment confessa que la mort d'en Baji va ser culpa seva. Es disculpa amb tots dos i decideixen fer un brindis per nous inicis, però després de beure en Chifuyu i en Takemichi es comencen a trobar malament, i en Kisaki confessa que estava mentint. Aleshores, tots dos perden el coneixement.

En despertar, tots dos estan lligats en una cadira. En Chifuyu està ferit pels cops rebuts mentre en Takemichi encara estava inconscient. En Kisaki culpa a en Chifuyu de ser un traïdor, i ell diu que en Takemichi no en sap res, però en Kisaki no se'l creu i dispara a en Takemichi a la cama. Després apunta a en Chifuyu al cap i li pregunta si té unes últimes paraules. En Chifuyu mira a en Takemichi i li explica que en els últims anys en Mikey ha desaparegut i en Draken ha estat executat, i abans de saber-ho, estaven en una mala situació. Finalment diu que deixa els sentiments d'en Baji i de la Toman a les seves mans, i en Kisaki el dispara. En Takemichi no pot creure's que en Chifuyu hagi mort, i comença a plorar. En Kisaki li crida, i mentre li cauen unes llàgrimes apunta en Takemichi i li confessa que era el seu heroi, i dispara, just quan tot es queda a les fosques.

## Personatges per ordre d’aparició

1. Takemichi Hanagaki
2. Manjiro Sano
3. Chifuyu Matsuno
4. Shuji Hanma
5. Keisuke Baji (flashback)
6. Kazutora Hanemiya (flashback)
7. Tetta Kisaki
8. Ken Ryuguji
9. Takashi Mitsuya
10. Nahoya Kawata
11. Atsushi Sendo (flashback)
12. Hinata Tachibana (flashback)
13. Naoto Tachibana
14. Hasegawa
15. Kazushi Yamagishi
16. Makoto Suzuki
17. Takuya Yamamoto
18. Yasuhiro Muto
19. Haruki Hayashida
20. Ryohei Hayashi
21. Hakkai Shiba
22. Seishu Inui
23. Hajime Kokonoi